Mr. Freeman

Mr. Freeman (հայ. Պարոն Ազատ Մարդ), համանուն անիմացիոն վեբ-սերիալի գլխավոր հերոս է։ Հրապարակված է Յություբում 2009 թվականի սեպտեմբերի 21-ին և ռուսական Ռունետ ցանցում  մեծ հայտնիություն ձեռք բերած նախագիծ է։ Տեսահոլովակների հիմնական բովանդակությունը Mr. Freeman-ի մենախոսություններն են, պրովոկացիոն ձևով ժամանակակից քաղքենու վարած կյանքի քննադատություն է։ Սերիալի 8 տարվա գործունեության ընթացքում հրապարակվել է 21 էպիզոդ, 10 տեսահարց Ֆրիմենի կողմից իր դիտորդներին,  «Выступление на Трансперсональном конгрессе 2010» տեսանյութը, որը էպիզոդ չի համարվում։ 2018 թվականի հուլիսի հաշվարկներով Յութուբյան ալիքը ունի մոտ 900 հազար հետևորդ։ Սերիալը պարունակում է բազմաթիվ «զատկի ձվեր», կրկնորինակումներ և հղումներ։

Սկզբնական շրջանում տեսանյութերը հրապարակվում էին անանուն։ Ստեղծագործական թիմը կանխամտածված աջակցում էր հեղինակային կեղծ տարբերակներին (օրինակ ՝ դերասանի ձայնի փոփոխումը): Նույնիսկ սերիալի հրապարակումից երկու տար անց Վադիմ Դեմչոգը հարցազրույցում նշել է, որ միայն առաջին երեք էպիզոդներում է իր ձայնը Ֆրիմենին տվել։ Եվս մեկ տարի անց՝ 2011 թվականի դեկտեմբերի 11-ին Դեմչոգը խոստովանեց, որ բոլոր էպիզոդներում իր ձայնն է եղել։ Եվ վերջապես, 2012 թվականի դեկտեմբերի 21-ին հրապարակվեց վիդեո հարցազրույց ՝ «00:00:00» անվամբ, որտեղ և պարզ դարձավ ստեղծագործական խմբի անդամների ով լինելը։ Նրանք են՝ Պավել Մյունտան (գաղափարի հեղինակ), Վլադիմիր Պոնոմարև (ռեժիսոր), Անատոլի Դոբրժան (տեքստերի հեղինակ, սցենարիստ), Վադիմ Դեմչոգ (դերասան, սցենարիստ)։

2014 թվականի մայիսի 31-ին կայացավ երկրորդ սեզոնի առաջին էպիզոդի օնլայն պրեզենտացիան։ Միջոցառումը տեղի է ունեցել մի շարք քաղաքներում՝ Մոսկվայում, Սանկտ Պետերբուրգում, Կազանում, Մինսկում, Կիևում, Դոնեցկում, Սիմֆերոպոլում, Սևաստոպոլում, Աթենքում, Վարշավայում, Գուանչժոում և այլ քաղաքներում։

Յուրաքանչյուր հոլովակ համարակալված է, մինչդեռ դրանք ժամանակագրական կարգով չեն հրապարակվում։

Սինոփսիսը և մուլտսերիալի թեման 
Մուլտսերիալը պարունակում է մի շարք «խորհրդանշաններ» և ակնարկներ։ Օրինակ, Ֆրիմենը կարող է հայտնվել այնպիսի կերպարանքով, որը պարունակում է կոնկրետ անձի կամ սոցիալական խմբի առանձնահատկությունները (օրինակ՝ «Я сам себе всё подчинил» արտահայտության ժամանակ Ֆրիմենը, գլխարկը գլխին կանգնած է պատվանդանի վրա, ձեռքը պահած կրծքավանդակի մոտ, այդպես նմանակելով Նապոլեոն Բոնապարտին, կամ «Вы разрываетесь между романтикой противостояния и желанием научиться приспосабливаться и выживать» արտահայտությունը ասելիս նա ընդունում է Չե Գևարայի կերպարանքը)։ Սերիաներում օգտագործվում են «25-րդ կադր»-ը, որոնք պարունակում են ավելի մեծ պատկերների տարրեր։ Բացի այդ, առաջին հայացքից ոչ մի նշանակություն չունեցող դետալները, օրինակ՝ 21.12.12., որոնք զրոական սերիայում կարդիոգրամա են դառնում, ըստ Մայաների օրացույցի համարվում են ներկա դարաշրջանի ավարտման ավսաթվերը։

Տեսահարցեր

Այլ ելույթներ

Նոր Աշխարհ 
 2012 թվականի դեկտեմբերի 21-ին Ֆրիմենի պաշտոնական կայքում հրապարակվում է ստեղծագործական թիմից վերցրած հարցազրույց, որում ասվում է այն գաղափարի առկայության մասին, թե ինչպիսին պետք է լինի աշխարհն ապագայում (իրենց պատկերացմամբ)։ Ելույթից պարզ է դառնում, որ 2-րդ եթերաշրջանում Ֆրիմենը անդրադառնալու է այդ թեմային։
 2017 թվականի հուլիսի 20֊ին Mr. Freeman֊ը գործարկեց MFCoin գաղտնի արտարժույթը, իսկ 2017 թվականի օգոստոսի 14֊ին սոցիալական կայքերի միջոցով պարզ դարձավ նոր՝ վիրտուալ պետության ստեղծման  ՝ «Ֆրիլենդ»֊ի  (անգլ. Freeland) մասին։

Հաղթանակները մրցույթներում 
 2010 թվականի ապրիլի 15֊ին Բեռլինում, բլոգերի միջազգային՝ The Best of Blogs մրցույթում, «Միստեր Ֆրիմեն»֊ի օրագիրը ճանաչվել է հաղթող ՝ «Լավագույն վիդեոբլոգ» անվանակարգում։

Ելույթներ 
 2010 թվականի մայիսի 31֊ին ՝ Մոսկվայում, Բալոտնայա առափնյա հասցեի համար 3 տանը տեղի ունեցավ 49֊րդ մասի (part) պրեմիերան ՝ «Cyberbrothers»֊ի աջակցությամբ։
 2010 թվականի հունիսի 15֊ից սերիալը սկսվեց հեռարձակվել ՝ «2х2» հեռուստաալիքով , ամեն երկուշաբթի և ուրբաթ՝ 00:00֊ին։
 2010 թվականի հունիսի 23֊ին 17֊րդ անդրանձնային համագումարում կազմակերպվել է  Mr. Freeman֊ի անձնակազմի ողջույնի խոսքը։
 2012 թվականի օգոստոսի 12֊ին 5֊րդ Կոտելնիչեսկի նրբանցքի համար 11 տանը տեղի ունեցավ 61֊րդ մասի (part) պրեմիերան, որպես մուլտիմեդիայի փորձարարական շոուի տարր։
 2014 թվականի մայիսի 31֊ին 132 երկրների հարթակներում տեղի ունեցավ սերիալի երկրպագուների կողմից կազմակերպված 60֊րդ մասի (part) առցանց ցուցադրությունը։
 2017 թվականի փետրվարի 24֊ին հայտարարվեց սերիալի շարունակության մասին։
 2018 թվականի մարտի 13֊ին Մոսկվայի Գրողների Կենտրոնական Տանը,  «Փակիր աչքերդ և նայիր» բեմադրության ժամանակ՝ նվիրված Վադիմ Դեմչոգի 55֊ամյակին, տեղի ունեցավ 07֊րդ մասի (part) ցուցադրությունը։

Թարգմանություն 
2010 թվականի վերջում և 2011 թվականի սկզբում համացանցում հրապարակվեց սերիալի մի քանի սերիաների թարգմանությունները՝ անգլերեն, ղազախերեն և ուկրաիներեն լեզուներով։ Սակայն, 2016 թվականին բացվեցին Միսթեր Ֆրիմենի պաշտոնական ալիքները ՝ անգլերեն, ուկրայիներեն և գերմաներեն լեզուներով և նոր դերասաններով (սակայն, գերմաներեն ալիքը մինչ այժմ ակտիվ չէ)։

Տես նաև 
 Ամերիկացի ֆանտաստ֊գրող Ուիլյամ Գիբսոնի 2003 թվականի «Պատկերների ճանաչում» վեպում առաջին անգամ խոսվում է ծածկագրված հանրային հաղորդագրությունների դարավոր հասկացությունը ՝ անանուն և խորհրդավոր առցանց տեսահոլովակներում։
Фрэнки-шоу

Ծանոթագրություններ 

Մուլտֆիլմերի կերպարներ